               EUROPSKA KOMISIJA
            Bruxelles, 30.6.2016.
            COM(2016) 314 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji pričuve za nepredviđene izdatke za 2017.

               OBRAZLOŽENJE

               1.KONTEKST PRIJEDLOGA

               Uredbom Vijeća (EU, EURATOM) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020.
                  1
                („Uredba o VFO-u”) omogućava se mobilizacija pričuve za nepredviđene izdatke od maksimalno 0,03 % bruto nacionalnog dohotka 28 država članica EU-a kao instrument za slučaj krajnje nužde kojim se omogućava reakcija na nepredviđene okolnosti. U okviru tehničke prilagodbe VFO-a za 2017.
                  2
                na temelju članka 6. Uredbe o VFO-u apsolutni iznos pričuve za nepredviđene izdatke za 2017. utvrđen je na razini od 4496,8 milijuna EUR.

               U skladu s člankom 13. Uredbe o VFO-u i nakon što je ispitala sve mogućnosti za financiranje dodatnih i nepredviđenih potreba za preuzetim obvezama, Komisija predlaže da se pričuva za nepredviđene izdatke za 2017. mobilizira za iznos od 1164,4 milijuna EUR kako bi se dopunila odobrena sredstva za preuzete obveze povezana s rashodima iz naslova 3. općeg proračuna Europske unije za financijsku godinu 2017., iznad gornje granice preuzetih obveza od 2578 milijuna EUR u sadašnjim cijenama.

               U skladu s točkom 14. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  3
               , Komisija je izvršila analizu mogućnosti preraspodjele znatnih iznosa u okviru postojećeg proračuna. U skladu s člankom 13. stavkom 3. Uredbe o VFO-u Komisija predlaže prebijanje jačanja gornje granice rashoda za naslov 3. na sljedeći način: 650,0 milijuna EUR za nedodijeljenu razliku dostupnu u okviru gornje granice rashoda za naslov 2. i 514,4 milijuna EUR za nedodijeljenu razliku dostupnu u naslovu 5. za 2017.

               Ovom je prijedlogu priložen prijedlog Komisije za mobilizaciju cijelog iznosa instrumenta fleksibilnosti
                  4
                dostupnog za 2017. (530 milijuna EUR), isto tako za naslov 3.

               2.OPRAVDANJE MOBILIZACIJE

               2.1.UVOD

               Unutarnja dimenzija migracijske, izbjegličke i sigurnosne krize financira se iz naslova 3. iz Fonda za azil, migracije i integraciju (FAMI) i Fonda za unutarnju sigurnost (ISF) te s pomoću specijaliziranih agencija kao što su Frontex, EASO, eu-Lisa i Europol. Vijeće je 2016. donijelo novi instrument za pružanje hitne pomoći u Uniji kojim će se nastaviti pružati hitna pomoć humanitarne prirode tijekom 2017. kao odgovor na trenutačni priljev izbjeglica i migranata u Uniju.

               Gornja granica rashoda za naslov 3. u 2017. iznosi 2578 milijuna EUR u sadašnjim cijenama. Odobrena sredstva za preuzete obveze odobrena za naslov 3. u proračunu za 2016. iznose 4052 milijuna EUR, za što je bila potrebna mobilizacija svih raspoloživih sredstava instrumenta fleksibilnosti na razini od 1506 milijuna EUR iznad gornje granice za naslov 3. u skladu s člankom 11. stavkom 2. Uredbe o VFO-u.

               Komisija predlaže mobilizaciju cijelog iznosa u okviru godišnje gornje granice od 530 milijuna EUR za instrument fleksibilnosti koji je dostupan u 2017. kako bi se povećala potrošnja iznad gornje granice rashoda naslova 3.

               Međutim, očekuje se da će proračunske potrebe za upravljanje učinkom migracijske, izbjegličke i sigurnosne krize u 2017. biti najmanje jednako velike kao i u 2016. Komisija je, kao svoj odgovor u okviru politika, predložila širok raspon strukturnih mjera povezanih sa sigurnošću i upravljanjem vanjskim granicama, reformom zajedničkog europskog sustava azila, integracijom i vraćanjem.

               Potrošnja povezana s migracijama, izbjeglicama i sigurnošću u okviru naslova 3. čini više od 70 % ukupnih rashoda u okviru gornje granice. Komisija je pozorno ispitala sve mogućnosti preraspodjele i predlaže smanjenje razine odobrenih sredstava (u usporedbi s financijskim programiranjem) za hranu i hranu za životinje te za mehanizam za civilnu zaštitu. Unatoč tome, manevarski je prostor ograničen zbog malih programa i novih uvjeta, kao što su nove hitne mjere u području zdravlja bilja koje su Uredbom o hrani i hrani za životinje predviđene za 2017. Iz tog je razloga preraspodjelom odobrenih sredstava u okviru naslova 3. moguće pokriti samo mali postotak dodatnih potreba u vezi s migracijama i izbjeglicama.

               Stoga je jedini mogući način da se zadovolje proračunske potrebe mobilizacija pričuva za nepredviđene izdatke. Dostupnosti pričuva u drugim naslovima omogućuje se potpuno prebijanje njezine mobilizacije u 2017.

               Odgovarajuća odobrena sredstva za plaćanje osigurat će se u okviru gornje granice plaćanja za 2017., stoga nema potrebe za mobilizacijom pričuve za nepredviđene izdatke za plaćanja.

               2.2.PRIČUVA ZA NEPREDVIĐENE IZDATKE KAO INSTRUMENT ZA SLUČAJ KRAJNJE NUŽDE

               Člankom 13. stavkom 1. Uredbe o VFO-u pričuva za nepredviđene izdatke definira se kao instrument za slučaj krajnje nužde kojim se omogućava reakcija na nepredviđene okolnosti. U nacrtu proračuna za 2017. Komisija predlaže upotrebu cijele nedodijeljene razlike u okviru gornje granice preuzetih obveza u naslovu 3. nakon ispitivanja svih mogućnosti za preraspodjelu u okviru tog naslova.

               S obzirom na mobilizaciju cijelog iznosa instrumenta fleksibilnosti u nacrtu proračuna za 2017. (530 milijuna EUR), mobilizacija pričuve za nepredviđene izdatke za 2017. na razini od 1164,4 milijuna EUR stoga je jedini dostupan instrument kojim se može premostiti jaz između razine gornje granice rashoda naslova 3. u 2017. i dodatnih nepredviđenih potreba procijenjenih za 2017.

               2.3.UTJECAJ NEPREDVIĐENIH OKOLNOSTI NA PRORAČUN U 2017.

               Iako je migracijska, izbjeglička i sigurnosna kriza započela 2015., njezin utjecaj i posljedice i dalje se svakodnevno razvijaju. Zbog političkih odluka u trećim zemljama o prihvaćanju izbjeglica na njihovom državnom području te otvaranju i zatvaranju granica teško je predvidjeti dugoročni razvoj u tom području. Promjenjivost i nepredvidljivost krize opravdanja su za upotrebu pričuve za nepredviđene izdatke kao instrumenta za slučaj krajnje nužde kojim se mogu riješiti nepredviđene posljedice migracijske, izbjegličke i sigurnosne krize u pogledu potreba rashoda u naslovu 3.

               3.PREBIJANJE PRIČUVE ZA NEPREDVIĐENE IZDATKE GORNJIM GRANICAMA U OKVIRU VFO-a

               Člankom 13. stavkom 3. Uredbe o VFO-u propisuje se da se iznosi povučeni iz pričuve za nepredviđene izdatke u cijelosti prebiju s razlikama za tekuću ili naredne financijske godine.

               U skladu s člankom 13. stavkom 4. Uredbe o VFO-u prebijeni iznosi ne upotrebljavaju se dodatno u kontekstu VFO-a kako se ne bi prekoračile ukupne gornje granice za odobrena sredstva za obveze i plaćanja određene za tekuću i buduće financijske godine u okviru VFO-a. Stoga mobilizacija pričuve za nepredviđene izdatke za odobrena sredstva za preuzete obveze u 2017. u okviru naslova 3. i s njome povezano prebijanje moraju poštovati ukupnu gornju granicu za obveze za razdoblje 2017. – 2020.

               S obzirom na to da su dostatne pričuve dostupne u okviru gornjih granica rashoda za 2017. u naslovima 2. i 5., Komisija predlaže da se prebijanje u potpunosti provede tijekom 2017. kako se ne bi dovela u pitanje odobrena sredstva za preuzete obveze za razdoblje 2018. – 2020. Iznos prebijanja u naslovu 2. iznosit će 650,0 milijuna EUR, što i dalje ostavlja pričuvu od 639,3 milijuna EUR u 2017. Ostatak prebijanja (514,4 milijuna EUR) uzima se iz pričuve za naslov 5. ostavljajući pričuvu od 81,9 milijuna EUR u 2017. Ukupna gornja granica preuzetih obveza za 2017. i za cijeli VFO ostat će nepromijenjene.

               4.DODATNI ELEMENTI

               Europski parlament i Vijeće podsjeća se da se Odluka mora objaviti u Službenom listu Europske unije prije objave proračuna Europske unije za 2017., u skladu sa zadnjom rečenicom članka 13. stavka 1. Uredbe o VFO-u.

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji pričuve za nepredviđene izdatke za 2017.

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  5
               , a posebno njegovu točku 14. drugi stavak,

               uzimajući u obzir prijedlog Europske komisije,

               budući da:

               (1) Člankom 13. Uredbe Vijeća br. 1311/2013
                  6
                utvrđena je pričuva za nepredviđene izdatke od maksimalno 0,03 % bruto nacionalnog dohotka Unije.

               (2) U skladu s člankom 6. te Uredbe Komisija je izračunala apsolutni iznos te pričuve za nepredviđene izdatke za 2017.
                  7
               .

               (3) Nakon ispitivanja svih ostalih financijskih mogućnosti reagiranja na nepredviđene okolnosti u okviru gornje granice rashoda za naslov 3. za 2017. i nakon što je predložena mobilizacija instrumenta fleksibilnosti za naslov 3. za cijeli iznos od 530 milijuna EUR dostupnih u 2017., potrebna je mobilizacija pričuve za nepredviđene izdatke kako bi se povećavanjem odobrenih sredstava za preuzete obveze naslova 3. u općem proračunu Europske unije za financijsku godinu 2017. iznad gornje granice tog naslova zadovoljilo potrebe koje proizlaze iz migracijske, izbjegličke i sigurnosne krize.

               (4) Uzimajući u obzir tu vrlo specifičnu situaciju, ispunjen je uvjet krajnje nužde iz članka 13. stavka 1. Uredbe (EU, Euratom) br. 1311/2013.

               (5) Kako bi se vrijeme za mobilizaciju pričuve za nepredviđene izdatke svelo na najmanju moguću mjeru, ova bi se Odluka trebala primjenjivati od 1. siječnja 2017.,

               DONIJELI SU OVU ODLUKU:

               Članak 1.

               Za opći proračun Unije za fiskalnu godinu 2017. mobilizira se pričuva za nepredviđene izdatke kako bi se osiguralo 1164,4 milijuna EUR odobrenih sredstava za preuzete obveze iznad gornje granice za preuzete obveze naslova 3. (Sigurnost i građanstvo) višegodišnjeg financijskog okvira.

               Članak 2.

               Odobrena sredstva za preuzete obveze u iznosu od 1164,4 milijuna EUR mobilizirana iz pričuve za nepredviđene izdatke za financijsku godinu 2017. prebijaju se s pričuvama za sljedeće naslove u 2017.:

                  (a)
                     naslov 2. (Održivi rast – prirodni resursi): 650,0 milijuna EUR,
                  (b)
                     naslov 5. (Administracija): 514,4 milijuna EUR.

               Članak 3.

               Ova odluka stupa na snagu na dan objave u Službenom listu Europske unije.

               Primjenjuje se od 1. siječnja 2017.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)
                  SL L 347, 20.12.2013., str. 884.

                     (2)
                  COM(2016) 311, 30.6.2016.

                     (3)
                  SL C 373, 20.12.2013., str. 1.

                     (4)
                  COM(2016) 313, 30.6.2016.

                     (5)
                  SL C 373, 20.12.2013., str. 1.

                     (6)
                  SL L 347, 20.12.2013., str. 884.

                     (7)
                  Komunikacija Komisije Vijeću i Europskom parlamentu od 30. lipnja 2016. o tehničkoj prilagodbi financijskog okvira za 2017. u skladu s kretanjima BND-a (COM(2016) 311, 30.6.2016.).


               EUROPSKA KOMISIJA
            Bruxelles, 12.4.2017.
            COM(2017) 174 final
            2017/0080(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u okviru Međunarodne pomorske organizacije tijekom 98. sjednice Odbora za pomorsku sigurnost i 71. sjednice Odbora za zaštitu morskog okoliša o donošenju izmjena pravila II-1/23. Konvencije SOLAS, pravila II-2/9.4.1.3. Konvencije SOLAS , Pravilnika o brzim plovilima iz 1994. i 2000., Međunarodnog kodeksa o sredstvima za spašavanje i Dodatka V. Prilogu VI. Konvenciji MARPOL.

               OBRAZLOŽENJE

               1.UVOD

               Trenutačni prijedlog Komisije odnosi se na utvrđivanje stajališta Unije na 98. sjednici Odbora za pomorsku sigurnost Međunarodne pomorske organizacije (MSC 98) i 71. sjednici Odbora za zaštitu morskog okoliša (MEPC 71) Međunarodne pomorske organizacije (IMO) o izmjenama instrumenata koje su pojedinačno navedene u sljedećim odjeljcima.

               1.1. Izmjene pravila II-1/23. Konvencije SOLAS

               Na 95. i 96. sjednici Odbora za pomorsku sigurnost IMO-a (MSC 95 i MSC 96) odobreno je nekoliko nacrta izmjena pravila II-1. Konvencije SOLAS o regulaciji pregrađivanja i stabiliteta u oštećenom stanju, koji su svrstani zajedno i uključeni u Odluku Vijeća (EU) 2016/2077 od 17. listopada 2016.
                  1
               .

               Na 97. sjednici MSC-a Odbor je odlučio obustaviti donošenje nacrta izmjene poglavlja II-1. Konvencije SOLAS o regulaciji pregrađivanja i stabiliteta u oštećenom stanju do 98. sjednice MSC-a, osim donošenja nacrta izmjena pravila II-1/3-12. Konvencije SOLAS o Zaštiti od buke. U pogledu izmjena pravila II-1/6., o formuli za zahtijevani indeks pregrađivanja R, na 97. sjednici MSC-a dogovoreno je da dodatne izmjene pravila II-1/6 ne bi trebale sniziti trenutačnu razinu sigurnosti koju osiguravaju odredbe iz Konvencije SOLAS u skladu sa stajalištem Unije navedenom u članku 2. stavku 1. točki (a) i članku 2. stavku 2. Odluke vijeća (EU) 2016/2077.

               Bez obzira na odluku o odgodi donošenja poglavlja II-1 Konvencije SOLAS, Odbor se složio uzeti u obzir dokumente poslane na 97. sjednicu MSC-a i finalizirati tekstove izmjena. Odbor je u načelu odobrio usklađivanje teksta u pravilima II-1/22., 23. i 24. u pogledu postojanja više izraza za slične zahtjeve i ažuriranja postojećeg unakrsnog upućivanja, bez izmjene sadržaja prethodno odobrenih izmjena. Izmjene se mogu smatrati manjima, no pravilo II-1/23. odnosi se na posebne zahtjeve za ro-ro putničke brodove i nije uključeno u Odluku Vijeća (EU) 2016/2077. Pravilo II-1/24. odnosi se samo na teretne brodove.

               Te su izmjene utvrđene u Prilogu 1. dokumentu MSC 97WP.5. Stavak 3.17. izvješća s 97. sjednice MSC-a (MSC 97/22) navodi da je donošenje izmjena predviđeno za 98. sjednicu MSC-a, podložno izmjenama navedenima u dokumentima MSC 97/3/5 i MSC 97/3/4 i mogućim uredničkim poboljšanjima.

               1.2. Izmjene pravila II-2/9.4.1.3 Konvencije SOLAS

               Izmjenama pravila II-2/9.4.1.3. Konvencije SOLAS nastoji se pojasniti zahtjeve za protupožarnost prozora na putničkim brodovima koji prevoze najviše 36 putnika i brodovima posebne namjene s više od 60 (no najviše 240) putnika. Brodovi s najviše 36 putnika trebali bi imati istu razinu sigurnosti kao brodovi s više od 36 putnika.

               Izmjene pravila II-2/9.4.1.3. Konvencije SOLAS navedene su u Prilogu 13. izvješća s 97. sjednice MSC-a (MSC 97/22). U stavku 9.6. izvješća s 97. sjednice Odbora za pomorsku sigurnost navodi se da će se te izmjene donijeti na njegovoj 98. sjednici.

               1.3. Izmjene Međunarodnog pravilnika o brzim plovilima iz 1994. i 2000.

               Izmjenama Međunarodnog pravilnika o brzim plovilima iz 1994. i 2000. (Pravilnik HSC) pojašnjava se primjena stavaka 8.10.1.4. do 8.10.1.6. Pravilnika iz 1994. i 2000. o izuzeću prijevoza brodica za prikupljanje za brza plovila kraća od 20 i 30 m. Pod uvjetom da su ispunjeni zahtjevi iz stavka 8.10.1.6. u oba Pravilnika, koji uključuje novi element prema kojemu mora biti moguće spasiti bespomoćnu osobu iz vode u vodoravnom ili gotovo vodoravnom položaju tijela, brzo plovilo kraće od 30 m (Pravilnik HSC iz 2000.) i 20 m (Pravilnik HSC iz 1994.) može se izuzeti od prijevoza brodice za prikupljanje.

                Izmjene pravilnika HSC iz 1994. i 2000. navedene su u Prilozima 15. i 16. izvješću s 97. sjednice MSC-a (MSC 97/22/Add. 1). U stavku 8.25. izvješća sa 97. sjednice MSC-a (MSC 97/22) navodi se da će se te izmjene donijeti na njegovoj 98. sjednici.

               1.4. Izmjene Međunarodnog kodeksa o sredstvima za spašavanje i Priloga Rezoluciji MSC.81(70)
                  2

               Međunarodni kodeks o sredstvima za spašavanje (LSA) uključuje međunarodne zahtjeve za sredstva za spašavanje koje obuhvaća Poglavlje III. Konvencije SOLAS iz 1974., uključujući osobna sredstva za spašavanje, vizualna pomagala, plovila za preživljavanje, brodice za prikupljanje, uređaje za spuštanje i ukrcaj te sustave za napuštanje broda, sprave za dobacivanje konopa; i opće alarmne sustave i sustave javnog razglasa.

               Izmjenama stavaka 6.1.1.5. i 6.1.1.6. Kodeksa LSA i stavka 8.1.1. dijela 1. Priloga Rezoluciji MSC.81(70) osigurava se usklađenost sa statičkim ispitivanjima i njihovim probnim opterećenjima koja moraju podnijeti uređaji za spuštanje, uključujući njihove sastavne dijelove i vitla. Na 97. sjednici MSC-a podržano je mišljenje s treće sjednice Pododbora za brodske sustave i opremu (SSE 3) o tome da se spomenute izmjene smatraju manjim ispravcima.

               Te su izmjene navedene u Prilogu 17 izvješća s 97. sjednice MSC-a (MSC 97/22/Add.1) te u Prilogu 1. dokumentu IMO-a MSC 98/3/1. U stavcima 8.34. i 8.35. izvješća s 97. sjednice MSC-a (MSC 97/22) navodi se da će se te izmjene donijeti na njegovoj 98. sjednici.

               1. 5. Izmjene Dodatka V. Prilogu VI. Konvenciji MARPOL

               Prijedlog Unije za 67. sjednicu MEPC-a (MEPC 67/12/7) uključuje izmjene postojećeg Dodatka V. Prilogu VI. Konvenciji MARPOL koji sadržava standardni tekst dostavnice za gorivo. Izmjenom bi se omogućilo da brodovi koji imaju istovjetne metode (posebno sustav za pročišćavanje ispušnih plinova (EGCS)), odobrene u skladu s pravilom 4. Priloga VI. Konvenciji MARPOL, primjenjuju loživa ulja s udjelom sumpora većim od onoga utvrđenog u pravilima 14.1. i 14.4. Priloga VI. Konvenciji MARPOL – podaci će biti navedeni u dostavnici za gorivo (BDN).

               S obzirom na sve veći broj brodova opremljenih sustavom EGCS smatra se da su izmjene koje je predložila Unija potrebne za prilagodbu standardnog teksta dostavnice za gorivo činjenici da brodovi mogu nastaviti s primjenom goriva s većim udjelom sumpora čak i nakon stupanja na snagu zahtjeva za udio sumpora od 0,10 % u područjima kontrole emisija sumpora ((S)ECA-i) od 1. siječnja 2015.

               Sudionici 67. sjednice MEPC-a složili su se da su izmjene potrebne, no da o njima treba dodatno raspraviti. Zbog toga je podnošenje EU-u odgođeno za drugu sjednicu Pododbora za sprječavanje onečišćenja i odgovaranje na onečišćenje (PPR 2).

               Tijekom sjednice PPR 2 održana je opsežna rasprava u odgovornoj radnoj skupini bez postizanja dogovora o točnom obliku izmijenjenog teksta. Nakon sjednice PPR 2 u prijedlogu Unije za sjednicu PPR 3 (PPR 3/10) uzeta su u obzir, koliko je god moguće, mišljenja izražena na sjednici PPR 2. Prijedlog se odnosio na unos dodatnih objašnjenja u Dodatak V. Prilogu VI. Konvenciji MARPOL kako bi dobavljač nakon obavijesti kupca mogao navesti u dostavnici za gorivo (BDN) da bi gorivo trebali primjenjivati brodovi koji ispunjavaju zahtjeve u vezi sa sumporom na istovrijedan način.

               Te su izmjene navedene u Prilogu 7. dokumentu MEPC 70/18/Add.1. U stavku 5.9. izvješća sa 70. sjednice MEPC-a (MEPC 70/18) navodi se da će se te izmjene donijeti na njegovoj 71. sjednici.

               2.DONOŠENJE IZMJENA U OKVIRU IMO-a

               2.1.Donošenje izmjena

               Izmjene navedene u točkama 1.1. – 1.4. odobrene su na 97.  sjednici Odbora za zaštitu morskog okoliša održanoj 21. – 25. studenoga 2016. te će biti podnesene za donošenje na 98. sjednici Odbora za pomorsku sigurnost koja će se održati 7.  – 16. lipnja 2017. Izmjene navedene u točki 1.5. odobrene su na 70. sjednici Odbora za zaštitu morskog okoliša održanoj 24. – 28. listopada 2016. te će biti podnesene za donošenje na 71. sjednici Odbora za zaštitu morskog okoliša koja će se održati 3.  – 7. srpnja 2017.

               2.2.Prihvaćanje

               Nakon što ih odobre i donesu ta dva odbora, izmjene koje su navedene u prethodnim točkama od 1.1. do 1.5. bit će upućene na odobravanje odgovarajućim ugovornim strankama.

               3.MJERODAVNO ZAKONODAVSTVO EU-a I NADLEŽNOST EU-a

               3.1. Izmjene pravila II-1/23. Konvencije SOLAS

               Pravilom II-1. Konvencije SOLAS uređuje se struktura konstrukcije, pregrađivanje i stabilitet, strojevi i električne instalacije. Izmjene pravila II-1/23. Konvencije SOLAS koje će biti donesene na 98. sjednici MSC-a odnose se na putničke brodove. Člankom 6. stavkom 2. točkom (a) podtočkom i. Direktive 2009/45/EZ Europskog parlamenta i Vijeća o sigurnosnim pravilima i normama za putničke brodove utvrđeno je da novi putnički brodovi klase A moraju u potpunosti ispunjavati zahtjeve Konvencije SOLAS iz 1974., kako je izmijenjena.

               Stoga bi izmjene pravila II-1/23. Konvencije SOLAS utjecale na pravo EU-a zbog primjene Direktive 2009/45/EZ.

               3.2.Izmjene pravila II-2/9.4.1.3. Konvencije SOLAS

               Člankom 6. stavkom 2. točkom (a) podtočkom i. Direktive 2009/45/EZ primjenjuje se Konvencija SOLAS iz 1974. na putničke brodove klase A. Osim toga, u poglavlju II-2 dijelu B.10.4. Priloga I: Direktivi 2009/45/EZ navodi se da je za putničke brodove koji prevoze najviše 36 putnika posebnu pozornost potrebno posvetiti protupožarnoj klasi prozora koji su okrenuti prema otvorenim ili zatvorenim područjima za ukrcaj u brodice i splavi za spašavanje i protupožarnoj cjelovitosti prozora koji se nalaze ispod takvih takvih područja, smještenih tako da bi njihovo oštećenje za vrijeme požara moglo omesti spuštanje brodica ili splavi za spašavanje ili ukrcaj u njih.

               Stoga bi izmjene pravila II-2/9.4.1.3. Konvencije SOLAS utjecale na pravo EU-a zbog primjene Direktive 2009/45/EZ.

               3.3. Izmjene Međunarodnog pravilnika o brzim plovilima iz 1994. i 2000.

               Člankom 6. stavkom 2. točkom (a) podtočkom i. Direktive 2009/45/EZ primjenjuje se Konvencija SOLAS, kako je izmijenjena, na putničke brodove klase A. Uz to, člankom 6. stavkom 4. točkom (a) te Direktive utvrđuje se da brza plovila trebaju ispunjavati zahtjeve pravila X/2. i X/3. Konvencije SOLAS koja se odnose na usklađenost s Međunarodnim pravilnikom o brzim plovilima iz 1994. i 2000. Isto tako, usklađenost s Međunarodnim pravilnikom o brzim plovilima utvrđuje se u članku 6. stavku 4. točkama (b) i (c). Člankom 2. točkom (c) te Direktive utvrđuje se da se upućivanja na Međunarodni pravilnik o brzim plovilima iz 1994. i 2000. odnose na ažuriranu verziju pravilnika. Iz toga slijedi da bilo kakve izmjene tog Pravilnika izravno utječu na provedbu zakonodavstva EU-a.

               Stoga bi izmjene Pravilnika o brzim plovilima iz 1994. i 2000. u vezi s uređajima za gašenje požara u strojarnicama utjecale na pravo EU-a zbog primjene Direktive 2009/45/EZ.

               3.4.Izmjene Međunarodnog kodeksa o sredstvima za spašavanje i Priloga rezoluciji MSC.81(70)

               Uređaji za spuštanje i vitla uključeni su u Provedbenu uredbu Komisije (EU) 2017/306 od 6. veljače 2017. o utvrđivanju zahtjeva u vezi s projektiranjem, izvedbom i učinkovitošću te ispitnih normi za pomorsku opremu. U toj Provedbenoj uredbi upućuje se na Kodeks LSA i rezoluciju MSC.81(70) u vezi sa stavcima MED/1.21, 1.23, 1.24 i 1.25 u pogledu uređaja za spuštanje, te stavcima MED/1.41a, 1.41b, 1.41c, 1.41d, 1.41e u pogledu vitala. Ta je oprema stoga obuhvaćena područjem primjene Direktivom 2014/90/EU Europskog parlamenta i Vijeća od 23. srpnja 2014. o pomorskoj opremi i stavljanju izvan snage Direktive Vijeća 96/98/EZ.

               Stoga bi izmjene Kodeksa LSA i Priloga rezoluciji MSC.81(70) utjecale na pravo EU-a zbog primjene Direktive 2014/90/EU i Provedbene uredbe (EU) 2017/306.

               3.5.Izmjene Dodatka V. Prilogu VI. Konvenciji MARPOL

               Zahtjevi Priloga VI. Konvenciji MARPOL u vezi s ograničavanjem emisija SOx uneseni su u zakonodavstvo EU-a Direktivom 2016/802/EU Europskog parlamenta i Vijeća koja se odnosi na smanjenje sadržaja sumpora u nekim tekućim gorivima. Članak 6. stavak (9) točke (b) i (c) te članak 13. stavak 2. točka (a) ove Direktive odnose se na BDN kao glavni mehanizam za osiguravanje usklađenosti s Direktivnom. Istovjetna sredstva usklađenosti smatraju se alternativnim metodama smanjenja emisija, kako je utvrđeno u članku 2. točki (o) Direktive 2016/802/EU, te se mogu primjenjivati pod uvjetom da brodovi koji primjenjuju metodu smanjenja emisija neprestano smanjuju emisije sumporova dioksida barem istovjetno smanjenjima koja bi bila postignuta uporabom morskih goriva koja ispunjavaju uvjete Direktive.

               Stoga bi izmjene Dodatka V. Prilogu VI. Konvenciji MARPOL utjecale na pravo EU-a zbog primjene Direktive 2016/802/EU.

               3.6.Sažetak

               Uzimajući u obzir opisanu povezanost predloženih izmjena i mjerodavnog zakonodavstva EU-a, Komisija smatra da je donošenje navedenih izmjena, koje se očekuje na 98. sjednici MSC-a i 71. sjednici MEPC-a, u isključivoj nadležnosti EU-a koju Unija ima u skladu s člankom 3. stavkom 2. UFEU-a u mjeri u kojoj bi se donošenjem promjena u predmetnim međunarodnim instrumentima moglo utjecati na zajednička pravila ili izmijeniti njihov opseg.

               U skladu s dobro konsolidiranom sudskom praksom, čak i ako Unija nije članica IMO-a ni ugovorna stranka predmetnih međunarodnih instrumenata, države članice nemaju ovlasti preuzeti obveze koje bi mogle utjecati na pravila EU-a donesena zbog postizanja ciljeva Ugovora, osim ako im je ta ovlast dodijeljena odlukom Vijeća na prijedlog Komisije.

               4.Zaključak

               Komisija stoga predlaže Odluku Vijeća o stajalištu koje je potrebno donijeti u ime Europske Unije na 98. sjednici Odbora za pomorsku sigurnost i 71. sjednici Odbora za zaštitu morskog okoliša o izmjenama navedenima u odjeljcima 1.1. – 1.5.

               2017/0080 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u okviru Međunarodne pomorske organizacije tijekom 98. sjednice Odbora za pomorsku sigurnost i 71. sjednice Odbora za zaštitu morskog okoliša o donošenju izmjena pravila II-1/23. Konvencije SOLAS, pravila II-2/9.4.1.3. Konvencije SOLAS , Pravilnika o brzim plovilima iz 1994. i 2000., Međunarodnog kodeksa o sredstvima za spašavanje i Dodatka V. Prilogu VI. Konvenciji MARPOL.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 100. stavak 2. i članak 218. stavak 9.,

               uzimajući u obzir prijedlog Europske komisije,

               budući da:

               1.Cilj djelovanja Unije u području pomorskog prometa trebao bi biti poboljšanje pomorske sigurnosti i zaštita morskog okoliša.

               2. Odbor za zaštitu morskog okoliša (MSC) Međunarodne pomorske organizacije (IMO) na svojoj je 97. sjednici odobrio izmjene pravila II-1/23. i pravila II-2/9.4.3. Međunarodne konvencije o zaštiti ljudskog života na moru (SOLAS), Međunarodnog pravilnika o brzim plovilima iz 1994. i 2000. (Pravilnik HSC), Međunarodnog kodeksa o sredstvima za spašavanje (Kodeks LSA) i Priloga rezoluciji MSC.81(70). Očekuje se donošenje tih izmjena na 98. sjednici Odbora za pomorsku sigurnost koja će se održati u lipnju 2017. (MSC98).

               3.Na 70. sjednici IMO-ova Odbora za zaštitu morskog okoliša (MEPC) odobrene su izmjene Dodatka V. Prilogu VI. Međunarodnoj konvenciji o sprječavanju onečišćenja s brodova (MARPOL), da se brodovima koji ispunjavanju uvjete na istovrijedan način dopusti da imaju dostavnicu za gorivo (BDN) u kojoj se navodi da se loživo ulje isporučuje u skladu s obaviješću kupca o tome da se loživo ulje namjerava primjenjivati u kombinaciji s istovrijednim sredstvom za usklađivanje. Očekuje se donošenje tih izmjena na 71. sjednici MEPC-a koja će se održati u srpnju 2017. (MEPC 71).

               4.Na 95. i 96. sjednici Odbora za pomorsku sigurnost IMO-a odobreno je nekoliko izmjena pravila II-1. Konvencije SOLAS o regulaciji pregrađivanja i stabiliteta u oštećenom stanju, koje su svrstane zajedno i uključene u Odluku Vijeća (EU) 2016/2077 od 17. listopada 2016.
                  3
               .

               5.Na 97. sjednici Odbora za pomorsku sigurnost IMO-a dogovorena je obustava donošenja većine nacrta izmjena poglavlja II-1 Konvencije SOLAS o regulaciji pregrađivanja i stabiliteta u oštećenom stanju do 98. sjednice MSC-a, a u pogledu izmjena pravila II-1/6., u vezi s formulom za zahtijevani indeks pregrađivanja R, dogovoreno je da dodatne izmjene pravila II-1/6. ne bi smjele sniziti trenutačnu razinu sigurnosti.

               6.Stajalište Unije navedeno je u članku 2. stavku 1. točki a. i članku 2. stavku 2. Odluke Vijeća (EU) 2016/2077 te se stoga i dalje primjenjuje.

               7.IMO-ov Odbor za pomorsku sigurnost (MSC) na svojoj je 97. sjednici odlučio odgoditi donošenje izmjena poglavlja II-1 Konvencije SOLAS do 98. sjednice Odbora za pomorsku sigurnost. Odbor je u načelu odobrio usklađivanje teksta u pravilima II-1/22., 23. i 24. u pogledu postojanja više izraza za slične zahtjeve i ažuriranja postojećih unakrsnih upućivanja, bez izmjene sadržaja prethodno odobrenih izmjena. Pravilo II-1/23. odnosi se na posebne zahtjeve za ro-ro putničke brodove te nije obuhvaćeno stajalištem utvrđenim u Odluci Vijeća (EU) 2016/2077. Direktiva 2009/45/EZ Europskog parlamenta i Vijeća
                  4
                primjenjuje se na putničke brodove i brza putnička plovila u nacionalnoj plovidbi. Člankom 6. stavkom 2. točkom (a) podtočkom i. te direktive predviđeno je da novi putnički brodovi klase A moraju u potpunosti ispunjavati zahtjeve Konvencije SOLAS iz 1974., kako je izmijenjena.

               8.Izmjenama pravila II-2/9.4.1.3. Konvencije SOLAS nastoji se pojasniti zahtjeve za protupožarnost prozora na putničkim brodovima koji prevoze najviše 36 putnika i brodovima posebne namjene s više od 60 (no najviše 240) putnika. Brodovi koji prevoze najviše 36 putnika trebali bi imati istu razinu sigurnosti kao brodovi koji prevoze više od 36 putnika. Direktiva 2009/45/EZ Europskog parlamenta i Vijeća primjenjuje se na putničke brodove i brza putnička plovila u nacionalnoj plovidbi. Člankom 6. stavkom 2. točkom (a) podtočkom i. te Direktive predviđeno je da novi putnički brodovi klase A trebaju u potpunosti ispunjavati zahtjeve Konvencije SOLAS iz 1974., kako je izmijenjena. U poglavlju II-2. dijelu B.10.4. Priloga I. toj Direktivi utvrđuje se da je za putničke brodove koji prevoze manje od 36 putnika posebnu pozornost potrebno posvetiti protupožarnoj klasi prozora koji su okrenuti prema otvorenim ili zatvorenim područjima za ukrcaj u brodice i splavi za spašavanje i protupožarnoj klasi prozora koji se nalaze ispod takvih područja, smještenih tako da bi njihovo oštećenje za vrijeme požara moglo omesti spuštanje brodica ili splavi za spašavanje ili ukrcaj u njih.

               9.Izmjenama Međunarodnog pravilnika o brzim plovilima iz 1994. i 2000. pojašnjava se primjena stavaka 8.10.1.4. do 8.10.1.6. tih pravilnika koja se odnosi na izuzeće prijevoza brodica za prikupljanje za brza plovila kraća od 20 i 30 m. Pod uvjetom da su ispunjeni zahtjevi iz stavka 8.10.1.6. u oba Pravilnika, koji uključuje novi element prema kojemu mora biti moguće spasiti bespomoćnu osobu iz vode u vodoravnom ili gotovo vodoravnom položaju tijela, brzo plovilo kraće od 30 m, za potrebe Pravilnika HSC iz 2000. ili 20 m za potrebe Pravilnika HSC iz 1994., može se izuzeti od prijevoza brodice za prikupljanje. Direktiva 2009/45/EZ Europskog parlamenta i Vijeća primjenjuje se na putničke brodove i brza putnička plovila u nacionalnoj plovidbi. Člankom 6. stavkom 2. točkom (a) podtočkom i. te direktive predviđeno je da novi putnički brodovi klase A trebaju u potpunosti ispunjavati zahtjeve Konvencije SOLAS iz 1974., kako je izmijenjena.

               10.Kodeks LSA sadrži međunarodne zahtjeve za sredstva za spašavanje koji su obuhvaćeni poglavljem III. Konvencije SOLAS iz 1974., kako je izmijenjena. Izmjene stavka 6.1.1.5. i 6.1.1.6. Kodeksa LSA i stavka 8.1.1. dijela 1. Priloga Rezoluciji MSC.81(70) osiguravaju usklađenost sa statičkim ispitivanjima i njihovim probnim opterećenjima, koja moraju podnijeti uređaji za spuštanje, uključujući njihove sastavne dijelove i vitla, te se trebaju smatrati manjim ispravcima. Uređaji za spuštanje i vitla navedeni su u Provedbenoj uredbi Komisije (EU) 2017/306
                  5
               , u kojoj se upućuje na Kodeks LSA i rezoluciju MSC.81(70) u vezi sa stavcima MED/1.21, 1.23, 1.24 i 1.25 u pogledu uređaja za spuštanje, te stavcima MED/1.41a, 1.41b, 1.41c, 1.41d i 1.41e u pogledu vitala. Stoga su obuhvaćani Direktivom 2014/90/EU Europskog parlamenta i Vijeća
                  6
               .

                11.Izmjene Dodatka V. Prilogu VI. Konvenciji MARPOL odnose se na unos dodatnih pojašnjenja kako bi brodovi mogli ispuniti zahtjeve u vezi s udjelom sumpora u gorivu u područjima kontrole emisije sumpora ((S)ECA) na istovrijedan način (sustav za pročišćavanje ispušnih plinova (EGCS)), kako bi dobavljač nakon obavijesti kupca u dostavnici za gorivo (BDN) mogao navesti da bi gorivo trebali primjenjivati brodovi koji ispunjavaju zahtjeve u vezi sa sumporom na istovrijedan način. . S obzirom na sve veći broj brodova opremljenih sustavima EGCS, potrebne su izmjene za prilagodbu standardnog teksta dostavnice za gorivo činjenici da brodovi mogu nastaviti s primjenom goriva s većim udjelom sumpora čak i nakon stupanja na snagu zahtjeva za udio sumpora od 0,10 % u područjima kontrole emisija sumpora ((S)ECA-i) od 1. siječnja 2015. Zahtjevi iz Priloga VI. Konvenciji MARPOL u vezi s ograničavanjem emisija SOx uneseni su u zakonodavstvo EU-a Direktivom 2016/802/EU Europskog parlamenta i Vijeća
                  7
               . Članak 6. stavak 9. točke (b) i (c) te članak 13.stavak 2. točka (a) ove Direktive odnose se na dostavnicu za gorivo kao glavni mehanizam za osiguravanje usklađenosti s Direktivom. Istovjetna sredstva usklađenosti smatraju se alternativnim metodama smanjenja, kako je utvrđeno u članku 2. točki (o) Direktive 2016/802/EU, te se mogu primjenjivati pod uvjetom da brodovi koji primjenjuju metodu smanjenja emisija neprestano smanjuju emisije sumporovog dioksida barem istovrijedno smanjenjima koja bi bila postignuta primjenom morskih goriva koja ispunjavaju uvjete Direktive.

               12.Unija nije članica IMO-a ni ugovorna stranka predmetnih konvencija i kodeksa. Stoga je nužno da Vijeće ovlasti države članice za izražavanje stajališta Unije i svojeg prihvaćanja obveza u skladu s tim izmjenama,

               DONIJELO JE OVU ODLUKU:

               Članak 1.

               Stajalište Unije na 98. sjednici Odbora IMO-a za pomorsku sigurnost je da se slaže s donošenjem sljedećih izmjena:

               (a)Pravila II-1/23. Konvencije SOLAS kako je utvrđeno u Prilogu 1. dokumentu IMO-a MSC 97/WP.5, podložno izmjenama predloženima u dokumentima IMO-a MSC 97/3/5 i MSC 97/3/4;

               (b)Pravila II-2/9.4.1.3. Konvencije SOLAS kako je utvrđeno u Prilogu 13. dokumentu IMO-a MSC 97/22;

               (c)Pravilnika HSC iz 1994. i 2000. kako je utvrđeno u prilozima 15. i 16. dokumentu IMO-a MSC 97/22/Add.1.

               (d)Kodeksa LSA i Priloga rezoluciji MSC.81(70) kako je utvrđeno u Prilogu 17. dokumentu IMO-a MSC 97/22/Add.1 te u Prilogu 1. dokumentu IMO-a MSC 98/3/1.

               Članak 2.

               Stajalište koje treba zauzeti u ime Unije na 71. sjednici Odbora za zaštitu morskog okoliša IMO-a jest da je suglasna s donošenjem izmjena Dodatka V. Prilogu VI. Konvenciji MARPOL, kako je utvrđeno u Prilogu 7. dokumentu IMO-a MEPC 70/18/Add.1.

               Članak 3.

               1.Države članice, koje su članice IMO-a, izražavaju stajalište Unije kako je navedeno u člancima 1. i 2., djelujući zajednički u interesu Unije.

                2.Mogu se dogovoriti manje promjene stajališta iz članaka 1. i 2. bez potrebe za njegovom izmjenom.

               Članak 4.

               Države članice ovime se ovlašćuje da izraze svoje prihvaćanje obveza, u interesu Unije, u skladu s izmjenama iz članaka 1. i 2.

               Članak 5.

               Ova je Odluka upućena državama članicama.

               Sastavljeno u Bruxellesu

                     Predsjednik

                     Za Vijeće

                     Predsjednik

                     (1)

                        Odluka Vijeća (EU) 2016/2077 od 17. listopada 2016. o stajalištu koje treba zauzeti u ime Europske unije u okviru Međunarodne pomorske organizacije (IMO) tijekom 70. sjednice Odbora za zaštitu morskog okoliša i 97. sjednice Odbora za pomorsku sigurnost o donošenju izmjena Priloga VI. Konvenciji MARPOL, pravila II-1. Konvencije SOLAS, pravila III/1.4., III/30. i III/37. Konvencije SOLAS, pravila II-2/1. i II-2/10. Konvencije SOLAS, pravila II-1/3.-12. Konvencije SOLAS, Konvencije i Kodeksa STCW, Kodeksa o sustavima za zaštitu od požara i Kodeksa o poboljšanom programu nadzora iz 2011., SL L 320, 26.11.2016., str. 36.

                     (2)
                  Revidirana preporuka za ispitivanje sredstava za spašavanje.

                     (3)

                        Odluka Vijeća (EU) 2016/2077 od 17. listopada 2016. o stajalištu koje treba zauzeti u ime Europske unije u okviru Međunarodne pomorske organizacije (IMO) tijekom 70. sjednice Odbora za zaštitu morskog okoliša i 97. sjednice Odbora za pomorsku sigurnost o donošenju izmjena Priloga VI. Konvenciji MARPOL, pravila II-1. Konvencije SOLAS, pravila III/1.4., III/30. i III/37. Konvencije SOLAS, pravila II-2/1. i II-2/10. Konvencije SOLAS, pravila II-1/3.-12. Konvencije SOLAS, Konvencije i Kodeksa STCW, Kodeksa o sustavima za zaštitu od požara i Kodeksa o poboljšanom programu nadzora iz 2011., SL L 320, 26.11.2016., str. 36.

                     (4)
                  Direktiva 2009/45/EZ Europskog parlamenta i Vijeća od 6. svibnja 2009. o sigurnosnim pravilima i normama za putničke brodove (SL L 163, 25.6.2009., str. 1.).

                     (5)
                  Provedbena uredba Komisije (EU) 2017/306 оd 6. veljače 2017. o utvrđivanju zahtjeva u vezi s projektiranjem, izvedbom i učinkovitošću te ispitnih normi za pomorsku opremu, SL L 48, 24.2.2017., str. 1.

                     (6)
                  Direktiva 2014/90/EU Europskog parlamenta i Vijeća od 23. srpnja 2014. o pomorskoj opremi i stavljanju izvan snage Direktive Vijeća 96/98/EZ (SL L 256, 28.8.2017., str. 146.)

                     (7)
                  Direktiva 2016/802/EU Europskog parlamenta i Vijeća od 11. svibnja 2016. o smanjenju sadržaja sumpora u određenim tekućim gorivima (kodifikacija), SL L 132, 21.5.2016, str. 58.


               EUROPSKA KOMISIJA
            Bruxelles, 5.7.2016.
            COM(2016) 440 final
            2016/0202(NLE)
            Prijedlog
            ODLUKE VIJEĆA
            o sklapanju, u ime Europske unije, Protokola (2015.) o izmjeni Priloga o opsegu proizvoda Sporazumu o trgovini civilnim zrakoplovima

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Višestrani Sporazum Svjetske trgovinske organizacije (WTO) o trgovini civilnim zrakoplovima (ATCA) donesen je 1979. u okviru Tokijskoga kruga.

               Stupio je na snagu 1. siječnja 1980. i danas ima 32 potpisnika (Albanija, Austrija, Belgija, Bugarska, Kanada, Kineski Taipei, Danska, Egipat, Estonija, Europska unija, Francuska, Gruzija, Njemačka, Grčka, Irska, Italija, Japan, Latvija, Litva, Luksemburg, Makao, Kina, Malta, Crna Gora, Nizozemska, Norveška, Portugal, Rumunjska, Španjolska, Švedska, Švicarska, Ujedinjena Kraljevina, Sjedinjene Američke Države).

               Njime se uklanjaju uvozne carine na sve zrakoplove, osim vojnih, te na ostale proizvode obuhvaćene tim Sporazumom, posebno motore civilnih zrakoplova i njihove dijelove i komponente, sve komponente podsklopova civilnih zrakoplova te simulatore leta i njihove dijelove i komponente.

               Sporazum sadržava pravila o nabavi civilnih zrakoplova po nalogu države i zabrani navođenja na kupnju te o državnoj financijskoj potpori sektoru civilnog zrakoplovstva.

               U Prilogu ATCA-i nalazi se popis proizvoda koji se oslobađaju ili izuzimaju od carina ako su namijenjeni upotrebi u civilnim zrakoplovima ili zemaljskim trenažerima letenja i ugradnji u njih tijekom proizvodnje, popravka, održavanja/obnavljanja, izmjene ili preinake. Proizvodi u Prilogu Sporazumu razvrstani su prema tarifnim brojevima za potrebe carine u skladu s Harmoniziranim sustavom nazivlja i brojčanog označivanja robe (dalje u tekstu „Harmonizirani sustav”) koji je razvila Svjetska carinska organizacija.

               Od donošenja ATCA-e donesene su različite inačice Harmoniziranog sustava. U skladu s tim, Prilog ATCA-i izmijenjen je nekoliko puta kako bi se u njega prenijele promjene uvedene novim inačicama Harmoniziranog sustava.

               U studenome 2001. članovi su donijeli Protokol o izmjeni Priloga ATCA-i kojim se u Prilog prenose promjene uvedene inačicama Harmoniziranog sustava iz 1992., 1996. i 2002.

               Harmonizirani sustav revidiran je još jednom 2007., a od 2008. Odbor za civilno zrakoplovstvo WTO-a radi na izmjeni popisa proizvoda u Prilogu ATCA-i kako bi ga se uskladilo s inačicom Harmoniziranog sustava iz 2007.

               Nakon nekoliko godina rasprava Odbor WTO-a za trgovinu civilnim zrakoplovima dao je 5. studenoga 2015. suglasnost da se revidirani opseg proizvoda iz Sporazuma o trgovini civilnim zrakoplovima iz 1979. otvori za prihvaćanje putem Protokola o izmjeni Priloga ATCA-i.

               Države članice koje su članice ATCA-e sudjelovale su u tim raspravama.

               •Usklađenost s postojećim odredbama politike u tom području politike

               U studenome 2001. članovi su donijeli Protokol o izmjeni Priloga ATCA-i kojim se u Prilog prenose promjene uvedene inačicama Harmoniziranog sustava iz 1992., 1996. i 2002.

               Novim Protokolom koji je Odbor WTO-a za trgovinu civilnim zrakoplovima otvorio za prihvaćanje 5. studenoga 2015. izmijenit će se Protokol iz 2001. kako bi ga se uskladilo s inačicom Harmoniziranog sustava iz 2007.

               •Usklađenost s drugim politikama Unije

                  Usklađeno sa zajedničkom trgovinskom politikom.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Protokolom su obuhvaćena pitanja iz područja zajedničke trgovinske politike, a izmjena se odnosi na tehničko ažuriranje međunarodnog sporazuma bez mijenjanja njegova područja primjene i sadržaja.

                  Uzimajući u obzir Ugovor o funkcioniranju Europske unije, primjenjuje se članak 207. stavak 1. u vezi s člankom 218. stavkom 6. točkom (a).

               •Supsidijarnost (za neisključivu nadležnosti), proporcionalnost i odabir instrumenta

               Europska unija i nekoliko država članica članice su ATCA-e.

                  Protokolom su obuhvaćena pitanja iz područja zajedničke trgovinske politike, a izmjena se odnosi na tehničko ažuriranje međunarodnog sporazuma bez mijenjanja njegova područja primjene i sadržaja.

                  Uzimajući u obzir Ugovor o funkcioniranju Europske unije, a posebno njegov članak 207. stavak 1. u vezi s člankom 218. stavkom 6. točkom (a), Komisija podnosi Vijeću prijedlog odluke o sklapanju Protokola o izmjeni Priloga ATCA-i o opsegu proizvoda.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

               •Ex post evaluacija / provjera primjerenosti postojećeg zakonodavstva

               Budući da se ova Odluka odnosi na tehničko ažuriranje postojećeg međunarodnog sporazuma kojim se ne mijenjaju njegovo područje primjene ili sadržaj, nije provedena ex post evaluacija ili provjera primjerenosti.

               •Savjetovanja s dionicima

               Komisija nije obavila nijedno savjetovanje s dionicima. O Protokolu se raspravljalo tijekom nekoliko godina u okviru Odbora WTO-a za trgovinu civilnim zrakoplovima.

               Države članice koje su članice ATCA-e i Europska komisija sudjelovale su u tim raspravama.

               •Prikupljanje stručnih mišljenja i njihova uporaba

               O Protokolu se raspravljalo tijekom nekoliko godina u okviru Odbora WTO-a za trgovinu civilnim zrakoplovima.

               •Procjena učinka

               Budući da se ova Odluka odnosi na tehničko ažuriranje postojećeg međunarodnog sporazuma kojim se ne mijenjaju njegovo područje primjene ili sadržaj, nije provedena procjena učinka.

               •Primjerenost propisa i pojednostavnjenje

                  U pogledu regulatornog opterećenja i pojednostavnjenja ova je Odluka neutralna jer se odnosi na tehničko ažuriranje postojećeg međunarodnog sporazuma, kojim se ne mijenjaju njegovo područje primjene ili sadržaj.

               •Temeljna prava

               Budući da se ova Odluka odnosi na tehničko ažuriranje postojećeg međunarodnog sporazuma kojim se ne mijenjaju njegovo područje primjene ili sadržaj, nema utjecaja na temeljna prava.

               4.UTJECAJ NA PRORAČUN

               Ovaj prijedlog nema utjecaja na proračun Unije.

               5.OSTALI ELEMENTI

               •Planovi provedbe i mehanizmi praćenja, evaluacije i izvješćivanja

               Za potpisnike koji su ga prihvatili ovaj Protokol stupa na snagu 1. srpnja 2016. Nakon toga za svakog drugog potpisnika stupa na snagu tridesetog dana od dana njegova prihvaćanja.

               •Dokumenti s obrazloženjima (za direktive)

               Nije primjenjivo.

               •Detaljno obrazloženje posebnih odredbi prijedloga

               Kako je objašnjeno u Protokolu, cilj je izmjene tehničko prenošenje promjena uvedenih inačicom Harmoniziranog sustava iz 2007. u Prilog ATCA-i o opsegu proizvoda.

                  Uzimajući u obzir Ugovor o funkcioniranju Europske unije, a posebno njegov članak 207. stavak 1. u vezi s člankom 218. stavkom 6. točkom (a), Komisija podnosi Vijeću prijedlog odluke o sklapanju Protokola o izmjeni Priloga ATCA-i o opsegu proizvoda.

               2016/0202 (NLE)

               Prijedlog

               ODLUKE VIJEĆA

               o sklapanju, u ime Europske unije, Protokola (2015.) o izmjeni Priloga o opsegu proizvoda Sporazumu o trgovini civilnim zrakoplovima

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 1. u vezi s člankom 218. stavkom 6. točkom (a),

               uzimajući u obzir prijedlog Europske komisije,

               uzimajući u obzir suglasnost Europskog parlamenta,

               budući da:

               (1)Odlukom Vijeća (80/271/EEZ)
                  1
                odobreno je sklapanje Sporazuma GATT o trgovini civilnim zrakoplovima („Sporazum”).

               (2)Potpisnici Sporazuma suglasili su se putem svojih predstavnika 5. studenoga 2015. u Ženevi da se otvori za prihvaćanje Protokol (2015.) o izmjeni Priloga Sporazumu o trgovini civilnim zrakoplovima („Protokol”) kojim se u Prilog Sporazumu o trgovini civilnim zrakoplovima prenose izmjene uvedene inačicom Harmoniziranog sustava nazivlja i brojčanog označivanja robe iz 2007.

               (3)Protokol bi trebalo sklopiti u ime Europske unije,

               DONIJELO JE OVU ODLUKU:

               Članak 1.

               Protokol (2015.) o izmjeni Priloga Sporazumu o trgovini civilnim zrakoplovima sklapa se u ime Europske unije.

               Tekst Protokola priložen je ovoj Odluci.

               Članak 2.

               Predsjednik Vijeća određuje osobu ili osobe ovlaštene da u ime Unije polože ispravu o prihvaćanju kako bi se izrazila suglasnost Unije da bude obvezana tim Protokolom
                  2
               .

               Članak 3.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 71, 17.3.1980., str. 1.

                     (2)
                  Datum stupanja Protokola na snagu objavit će Glavno tajništvo Vijeća u Službenom listu Europske unije.

    ---documentbreak---

               EUROPSKA KOMISIJA
            Bruxelles, 5.7.2016.
            COM(2016) 440 final
            PRILOG

            Prijedlogu Odluke Vijeća
            o sklapanju, u ime Europske unije, Protokola (2015.) o izmjeni Priloga o opsegu proizvoda Sporazumu o trgovini civilnim zrakoplovima

               DODATAK

               PROTOKOL (2015.) O IZMJENI PRILOGA SPORAZUMU O TRGOVINI CIVILNIM ZRAKOPLOVIMA

               Potpisnici Sporazuma o trgovini civilnim zrakoplovima (dalje u tekstu „Sporazum”),

               NAKON što su obavile pregovore u svrhu prenošenja u Prilog Sporazumu promjena uvedenih inačicom iz 2007. Harmoniziranog sustava nazivlja i brojčanog označivanja robe (dalje u tekstu „Harmonizirani sustav”),

               SPORAZUMJELI su se, putem svojih predstavnika, kako slijedi:

               1.Nakon što Prilog uz ovaj Protokol stupi na snagu u skladu sa stavkom 3., njime se zamjenjuje Prilog Sporazumu o trgovini civilnim zrakoplovima.

               2.Ovaj Protokol mogu prihvatiti potpisnici Sporazuma.

               3.Za potpisnike koji su ga prihvatili, ovaj Protokol stupa na snagu 1. srpnja 2016. Nakon toga za svakog drugog potpisnika stupa na snagu tridesetog dana od dana njegova prihvaćanja.

               4.Ovaj se Protokol pohranjuje kod glavnog direktora Svjetske trgovinske organizacije koji u skladu sa stavkom 2. bez odlaganja daje svakom potpisniku i svakom članu njegovu ovjerenu presliku te obavijest o svakom njegovu prihvatu.

               5.Ovaj se Protokol registrira u skladu s odredbama članka 102. Povelje Ujedinjenih naroda.

               6.Ovaj se Protokol odnosi samo na carinske pristojbe i naknade u skladu s člankom 2. Sporazuma. Osim što se za proizvode obuhvaćene ovim Protokolom zahtijeva oslobađanje od carine, ničim se u ovom Protokolu ili Sporazumu, kako je njime izmijenjen, ne mijenjaju prava i obveze koje su potpisnici imali prije dana stupanja na snagu ovog Protokola, u skladu s bilo kojim sporazumom WTO-a iz članka II. Sporazuma iz Marakeša o osnivanju Svjetske trgovinske organizacije, niti se na ta prava i obveze utječe.

               SASTAVLJENO u Ženevi 5. studenoga 2015. u jednom primjerku na engleskom, francuskom i španjolskom jeziku pri čemu je svaki tekst jednako vjerodostojan.

               _______________

               PRILOG

               OPSEG PROIZVODA

               1.Opseg proizvoda definiran je člankom 1. Sporazuma o trgovini civilnim zrakoplovima.

               2.Potpisnici su suglasni da se proizvodi obuhvaćeni opisima navedenima u nastavku i primjereno razvrstani u prikazane tarifne brojeve i podbrojeve Harmoniziranog sustava oslobađaju ili izuzimaju od carina ako su namijenjeni upotrebi u civilnim zrakoplovima ili zemaljskim trenažerima letenja
                  1
                i ugradnji u njih tijekom proizvodnje, popravka, održavanja/obnavljanja, izmjene ili preinake.

               3.U te proizvode nisu uključeni:

               necjeloviti ili nedovršeni proizvodi, osim ako posjeduju bitne značajke cjelovitog ili dovršenog dijela, komponente, podskupa ili stavke iz opreme civilnog zrakoplova ili zemaljskog trenažera letenja*, (npr. na predmetu se nalazi kataloški broj proizvođača civilnog zrakoplova),

               materijali u bilo kojem obliku (npr. listovi, ploče, profilni oblici, trake, šipke, cijevi ili ostali oblici) osim ako su izrezani u određene veličine ili oblike i/ili oblikovani radi ugradnje u civilni zrakoplov ili zemaljski trenažer letenja* (npr. na predmetu se nalazi kataloški broj proizvođača civilnog zrakoplova),

               sirovine i potrošna roba.

               4.Za potrebe ovog Priloga oznaka „ex” uključena je kao napomena da u opisu proizvoda nije iscrpljen čitav raspon proizvoda iz tarifnih brojeva i podbrojeva Harmoniziranog sustava navedenih u nastavku.

                        Tarifni broj HS-a

                        ex

                        Tarifni podbroj HS-a

                        ex

                        Opis

                        39.17

                        3917.21

                        Cijevi i crijeva, krute, od polimera etilena, s montiranim priborom

                        .22

                        Cijevi i crijeva, krute, od polimera propilena, s montiranim priborom

                        .23

                        Cijevi i crijeva, krute, od polimera vinil klorida, s montiranim priborom

                        .29

                        Cijevi i crijeva, krute, od ostalih plastičnih masa, s montiranim priborom

                        .31

                        Savitljive cijevi i crijeva od plastičnih masa, minimalnog pritiska prskanja od 27,6 MPa, s montiranim priborom

                        .33

                        Savitljive cijevi i crijeva od plastičnih masa, neojačane niti drukčije kombinirane s ostalim materijalima, s montiranim priborom

                        .39

                        Savitljive cijevi i crijeva od plastičnih masa, ojačane ili drukčije kombinirane s ostalim materijalima, s montiranim priborom

                        .40

                        Pribor za cijevi i crijeva, od plastičnih masa

                        39.26

                        3926.90

                        Ostali proizvodi od plastičnih masa

                        40.08

                        4008.29

                        Profilni oblici od necelularnog vulkaniziranog kaučuka (gume), osim od tvrde gume, izrezani u određene veličine

                        40.09

                        4009.12

                        Cijevi i crijeva od vulkaniziranog kaučuka (gume), osim od tvrde gume, neojačane niti drukčije kombinirane s ostalim materijalima, s montiranim priborom, prikladne za vođenje plinova ili tekućina

                        4009.22

                        Cijevi i crijeva od vulkaniziranog kaučuka (gume), osim od tvrde gume, ojačane ili drukčije kombinirane samo s kovinama, s montiranim priborom, prikladne za vođenje plinova ili tekućina

                        4009.32

                        Cijevi i crijeva od vulkaniziranog kaučuka (gume), osim od tvrde gume, ojačane ili drukčije kombinirane samo s tekstilnim materijalima, s montiranim priborom, prikladne za vođenje plinova ili tekućina

                        4009.42

                        Cijevi i crijeva od vulkaniziranog kaučuka (gume), osim od tvrde gume, ojačane ili drukčije kombinirane s ostalim materijalima, s montiranim priborom, prikladne za vođenje plinova ili tekućina

                        40.11

                        4011.30

                        Nove pneumatske gume, od kaučuka (gume), vrste koja se upotrebljava za zrakoplove

                        40.12

                        4012.13

                        Protektirane pneumatske gume, od kaučuka (gume), vrste koja se upotrebljava za zrakoplove

                        .20

                        Rabljene pneumatske gume od kaučuka (gume)

                        40.16

                        4016.10

                        Ostali proizvodi od celularnog vulkaniziranog kaučuka (gume), osim od tvrde gume

                        .93

                        Brtve, podlošci i ostali proizvodi za brtvljenje, od necelularnog vulkaniziranog kaučuka (gume), osim od tvrde gume

                        .99

                        Ostali proizvodi od necelularnog vulkaniziranog kaučuka (gume), osim od tvrde gume

                        40.17

                        4017.00

                        Cijevi i crijeva od tvrdog kaučuka (gume), s montiranim priborom, prikladne za vođenje plinova ili tekućina

                        45.04

                        4504.90

                        Brtve, podlošci i ostali proizvodi za brtvljenje, od aglomeriranog pluta

                        48.23

                        4823.90

                        Brtve, podlošci i ostali proizvodi za brtvljenje, od papira ili kartona

                        68.12

                        6812.80

                        Proizvodi od krokidolita, osim odjeće, pribora za odjeću, obuće i pokrivala za glavu, papira, kartona i pusta ili brtvenog materijala od prešanih azbestnih vlakana, u pločama ili svitcima

                        .99

                        Proizvodi od azbesta osim odjeće, pribora za odjeću, obuće i pokrivala za glavu, papira, kartona i pusta ili brtvenog materijala od prešanih azbestnih vlakana, u pločama ili svitcima

                        68.13

                        6813.20

                        Kočione obloge i pločice i ostali proizvodi za uključne spojke ili slično, nemontirani, od tarnog materijala na osnovi azbesta

                        .81

                        Kočione obloge i pločice, nemontirane, od tarnog materijala na osnovi mineralnih materijala, bez azbesta

                        .89

                        Ostali proizvodi, nemontirani, za uključne spojke ili slično, od tarnog materijala na osnovi mineralnih materijala, bez azbesta

                        70.07

                        7007.21

                        Vjetrobranska stakla od laminiranog sigurnosnog stakla

                        73.04

                        7304.31

                        Cijevi, bešavne, kružnog poprečnog presjeka, od željeza (osim od lijevanog željeza) ili nelegiranog čelika, hladnovučene ili hladnovaljane (hladnoreducirane), s montiranim priborom, prikladne za vođenje plinova ili tekućina

                        .39

                        Cijevi, bešavne, kružnog poprečnog presjeka, od željeza (osim od lijevanog željeza) ili nelegiranog čelika, osim hladnovučenih ili hladnovaljanih (hladnoreducirane), s montiranim priborom, prikladne za vođenje plinova ili tekućina

                        .41

                        Cijevi, bešavne, kružnog poprečnog presjeka, od nehrđajućeg čelika, hladnovučene ili hladnovaljane (hladnoreducirane), s montiranim priborom, prikladne za vođenje plinova ili tekućina

                        .49

                        Cijevi, bešavne, kružnog poprečnog presjeka, od nehrđajućeg čelika, osim hladnovučenih ili hladnovaljanih (hladnoreducirane), s montiranim priborom, prikladne za vođenje plinova ili tekućina

                        .51

                        Cijevi, bešavne, kružnog poprečnog presjeka, od legiranog čelika, osim od nehrđajućeg čelika, hladnovučene ili hladnovaljane (hladnoreducirane), s montiranim priborom, prikladne za vođenje plinova ili tekućina

                        .59

                        Cijevi, bešavne, kružnog poprečnog presjeka, od legiranog čelika, osim od nehrđajučeg čelika, osim hladnovučenih ili hladnovaljanih (hladnoreducirane), s montiranim priborom, prikladne za vođenje plinova ili tekućina

                        .90

                        Cijevi, bešavne, osim onih kružnog poprečnog presjeka, od željeza (osim od lijevanog željeza) ili čelika, s montiranim priborom, prikladne za vođenje plinova ili tekućina

                        73.06

                        7306.30

                        Cijevi, zavarene, kružnog poprečnog presjeka, od željeza ili nelegiranog čelika, s montiranim priborom, prikladne za vođenje plinova ili tekućina

                        .40

                        Cijevi, zavarene, kružnog poprečnog presjeka, od nehrđajućeg čelika, s montiranim priborom, prikladne za vođenje plinova ili tekućina

                        .50

                        Cijevi, zavarene, kružnog poprečnog presjeka, od legiranog čelika, osim od nehrđajućeg čelika, s montiranim priborom, prikladne za vođenje plinova ili tekućina

                        .61

                        Cijevi, zavarene, kvadratnog ili pravokutnog poprečnog presjeka, od željeza ili čelika, s montiranim priborom, prikladne za vođenje plinova ili tekućina

                        .69

                        Cijevi, zavarene, ostalih oblika poprečnog presjeka različitih od kružnih, od željeza ili čelika, s montiranim priborom, prikladne za vođenje plinova ili tekućina

                        73.12

                        7312.10

                        Žica u strukovima, užad i kabeli, od željeza ili čelika, električno neizolirani, s montiranim priborom

                        .90

                        Pletene trake, užad s omčama i slično, od željeza ili čelika, električno neizolirani, s montiranim priborom

                        73.22

                        7322.90

                        Generatori toplog zraka i razdjelnici toplog zraka, neelektrično grijani, s ugrađenim motornim ventilatorom, od željeza ili čelika, isključujući dijelove za njih

                        73.24

                        7324.10

                        Sudoperi i umivaonici, od nehrđajućeg čelika

                        .90

                        Ostali sanitarni proizvodi, od željeza ili čelika, osim sudopera i umivaonika, od nehrđajućeg čelika, i osim kada, od željeza ili čelika

                        73.26

                        7326.20

                        Proizvodi od željezne ili čelične žice

                        74.13

                        7413.00

                        Žica u strukovima, kabeli, pletene trake i slično, od bakra, električno neizolirani, s montiranim priborom

                        76.08

                        7608.10

                        Cijevi od nelegiranog aluminija, s montiranim priborom, prikladne za vođenje plinova ili tekućina

                        .20

                        Cijevi od slitina aluminija, s montiranim priborom, prikladne za vođenje plinova ili tekućina

                        81.08

                        8108.90

                        Cijevi od titanija, s montiranim priborom, prikladne za vođenje plinova ili tekućina

                           83.02

                        8302.10

                        Šarke od običnih kovina

                        .20

                        Zglobni kotačići s okovom, od običnih kovina

                        .42

                        Okovi od običnih kovina, pribor i slični proizvodi, prikladni za pokućstvo

                        .49

                        Ostali okovi pribor i slični proizvodi, od običnih kovina

                        .60

                        Automatski zatvarači vrata, od običnih kovina

                        83.07

                        8307.10

                        Savitljive cijevi od željeza ili čelika, s montiranim priborom

                        .90

                        Savitljive cijevi od običnih kovina, osim željeza ili čelika, s montiranim priborom

                        84.07

                        8407.10

                        Klipni motori s unutarnjim izgaranjem na paljenje pomoću svjećica s pravocrtnim ili rotacijskim kretanjem klipa

                        84.08

                        8408.90

                        Klipni zrakoplovni motori s unutarnjim izgaranjem na paljenje pomoću kompresije (dizelski ili poludizelski motori)

                        84.09

                        8409.10

                        Dijelovi pogodni za uporabu isključivo ili uglavnom s motorima iz tarifnog podbroja 8407.10 ili 8408.90

                        84.11

                        8411.11

                        Turbomlazni motori s potisnom silom ne većom od 25 kN

                        .12

                        Turbomlazni motori s potisnom silom većom od 25 kN

                        .21

                        Turbopropelerni motori snage ne veće od 1 100 kW

                        .22

                        Turbopropelerni motori snage veće od 1 100 kW

                        .81

                        Plinske turbine, osim turbomlaznih ili turbopropelernih motora, snage ne veće od 5 000 kW

                        .82

                        Plinske turbine, osim turbomlaznih ili turbopropelernih motora, snage veće od 5 000 kW

                        .91

                        Dijelovi za turbomlazne ili turbopropelerne motore

                        .99

                        Dijelovi za plinske turbine, osim za turbomlazne ili turbopropelerne motore

                        84.12

                        8412.10

                        Reaktivni motori, osim turbomlaznih

                        .21

                        Hidraulični motori i pogonski strojevi, s pravocrtnim kretanjem (cilindri)

                        .29

                        Hidraulični motori i pogonski strojevi, s nepravocrtnim kretanjem

                        .31

                        Pneumatski motori i pogonski strojevi, s pravocrtnim kretanjem (cilindri)

                        .39

                        Pneumatski motori i pogonski strojevi, s nepravocrtnim kretanjem

                        .80

                        Neelektrični motori i pogonski strojevi, osim reaktivnih motora ili hidrauličkih ili pneumatskih motora i pogonskih strojeva

                        .90

                        Dijelovi za reaktivne motore, ili za hidrauličke, pneumatske ili ostale neelektrične motore i pogonske strojeve

                        84.13

                        8413.19

                        Sisaljke za tekućine, opremljene ili konstruirane za opremanje mjernim uređajima

                        .20

                        Ručne sisaljke za tekućine, koje nisu opremljene ili konstruirane za opremanje mjernim uređajima

                        .30

                        Sisaljke za gorivo, podmazivanje ili rashladne medije, za klipne motore s unutarnjim izgaranjem

                        .50

                        Sisaljke za potiskivanje izmjeničnim kretanjem za tekućine, osim sisaljki iz tarifnih podbrojeva 8413.19, 8413.20 ili 8413.30

                        .60

                        Sisaljke za potiskivanje rotacijskim kretanjem za tekućine, osim sisaljki iz tarifnih podbrojeva 8413.19, 8413.20 ili 8413.30

                        .70

                        Centrifugalne sisaljke za tekućine, osim sisaljki iz tarifnih podbrojeva 8413.19, 8413.20 ili 8413.30

                        .81

                        Sisaljke za tekućine, osim sisaljki iz tarifnih podbrojeva 8413.19, 8413.20, 8413.30, 8413.50, 8413.60 ili 8413.70

                        .91

                        Dijelovi za sisaljke za tekućine

                        84.14

                        8414.10

                        Vakumske sisaljke

                        .20

                        Zračne sisaljke na ručni ili nožni pogon

                        .30

                        Zračni ili plinski kompresori vrste koja se upotrebljava za rashladne uređaje

                        .51

                        Stolni, podni, zidni, prozorski, stropni ili krovni ventilatori, s ugrađenim elektromotorom snage ne veće od 125 W

                        .59

                        Ventilatori, osim ventilatora iz tarifnog podbroja 8414.51

                        .80

                        Ostale zračne sisaljke, zračni ili plinski kompresori

                        .90

                        Dijelovi za zračne vakumske sisaljke, zračne ili ostale plinske kompresore i ventilatore

                        84.15

                        8415.81

                        Uređaji za klimatizaciju s ventilatorom na motorni pogon i elementima za mijenjanje topline i vlažnosti, uključujući strojeve u kojima se vlažnost ne može posebno regulirati, s ugrađenom rashladnom jedinicom i ventilom za promjenu ciklusa hlađenja ili grijanja (reverzibilne toplinske sisaljke)

                        .82

                        Uređaji za klimatizaciju s ventilatorom na motorni pogon i elementima za mijenjanje topline i vlažnosti, uključujući strojeve u kojima se vlažnost ne može posebno regulirati, s ugrađenom rashladnom jedinicom, ali ne i ventilom za promjenu ciklusa hlađenja ili grijanja

                        .83

                        Uređaji za klimatizaciju s ventilatorom na motorni pogon i elementima za mijenjanje topline i vlažnosti, uključujući strojeve u kojima se vlažnost ne može posebno regulirati, bez ugrađene rashladne jedinice

                        .90

                        Dijelovi za uređaje za klimatizaciju iz tarifnih podbrojeva 8415.81, 8415.82 ili 8415.83

                        84.18

                        8418.10

                        Kombinirani hladnjak i zamrzivač, opremljen posebnim vanjskim vratima

                        .30

                        Zamrzivači u obliku sanduka, obujma ne većeg od 800 l

                        .40

                        Zamrzivači uspravnog tipa, obujma ne većeg od 900 l

                        .61

                        Kompresijske rashladne jedinice čiji su kondenzatori izmjenjivači topline

                        .69

                        Oprema za rashlađivanje ili zamrzavanje, osim hladnjaka za kućanstva ili opreme za rashlađivanje ili zamrzavanje iz tarifnih podbrojeva 8418.10, 8418.30, 8418.40 ili 8418.61

                        84.19

                        8419.50

                        Izmjenjivači topline

                        .81

                        Aparati za pripravu toplih napitaka ili za kuhanje ili grijanje hrane

                        .90

                        Dijelovi za izmjenjivače topline iz tarifnog podbroja 8419.50

                        84.21

                        8421.19

                        Centrifuge

                        .21

                        Uređaji i aparati za filtriranje ili pročišćavanje vode

                        .23

                        Filtri za ulje ili gorivo za motore s unutarnjim izgaranjem

                        .29

                        Uređaji i aparati za filtriranje ili pročišćavanje ostalih tekućina, osim vode ili napitaka, osim onih iz tarifnog podbroja 8421.23

                        .31

                        Filtri za usisni zrak za motore s unutarnjim izgaranjem

                        .39

                        Uređaji i aparati za filtriranje ili pročišćavanje plinova, osim filtera za usisni zrak za motore s unutarnjim izgaranjem

                        84.24

                        8424.10

                        Aparati za gašenje požara, neovisno jesu li napunjeni ili ne

                        84.25

                        8425.11

                        Koloturni sustavi i dizalice-koloturnici, osim vjedričnih elevatora, na elektromotorni pogon

                        .19

                        Koloturni sustavi i dizalice-koloturnici, osim vjedričnih elevatora, na neki drugi pogon osim elektromotornog

                        .31

                        Vitla na elektromotorni pogon

                        .39

                        Vitla na neki drugi pogon osim elektromotornog

                        .42

                        Hidraulične dizalice malog hoda za velike terete

                        .49

                        Dizalice malog hoda za velike terete, osim hidrauličnih

                        84.26

                        8426.99

                        Ostale dizalice

                        84.28

                        8428.10

                        Dizala i vjedrični elevatori

                        .20

                        Pneumatski elevatori i transporteri

                        .33

                        Elevatori i transporteri za kontinuirani rad, s trakom, za robu ili materijal, koji nisu posebno konstruirani za podzemnu upotrebu

                        .39

                        Elevatori i transporteri za kontinuirani rad za robu ili materijal, osim posebno konstruiranih za podzemnu upotrebu, s vjedricama ili s trakom

                        .90

                        Ostali strojevi za dizanje, rukovanje, utovar ili istovar

                        84.43

                        8443.31

                        Uređaji s dvije ili više od funkcija tiskanja, kopiranja ili faksiranja, koje se može povezati na stroj za automatsku obradu podataka ili na mrežu

                        .32

                        Pisači, osim tiskarskih strojeva za tiskanje pomoću ploča, valjaka i ostalih tiskarskih formi iz tarifnog broja 8442, koje se može povezati na stroj za automatsku obradu podataka ili na mrežu

                        84.71

                        8471.41

                        Ostali strojevi za automatsku obradu podataka, koji u istom kućištu imaju barem središnju procesorsku jedinicu te ulaznu i izlaznu jedinicu, neovisno jesu li međusobno kombinirane ili ne

                        .49

                        Ostali strojevi za automatsku obradu podataka, osim onih iz tarifnog podbroja 8471.41, podneseni u obliku sustava

                        .50

                        Središnje procesorske jedinice, osim onih iz podbroja 8471.41 ili 8471.49, neovisno sadrže li u istom kućištu jednu ili dvije od sljedećih vrsta jedinica ili ne: memorijske jedinice, ulazne jedinice, izlazne jedinice

                        .60

                        Ulazne ili izlazne jedinice, neovisno sadrže li u istom kućištu memorijske jedinice ili ne

                        .70

                        Memorijske jedinice

                        84.79

                        8479.89

                        Strojevi i mehanički uređaji s vlastitom funkcijom, nespomenuti niti uključeni na drugom mjestu u poglavlju 84., kako slijedi: neelektrični pokretači motora; neelektrični regulatori propelera; neelektrični servo-mehanizmi; neelektrični brisači vjetrobrana; hidropneumatski akumulatori; pneumatski pokretači turbomlaznih motora, turbopropelernih motora ili drugih plinskih turbina; toaletne jedinice dizajnirane posebno za zrakoplove; mehanički pokretači povratnika potiska; ovlaživači i odvlaživači zraka

                        .90

                        Dijelovi za strojeve i mehaničke uređaje razvrstane u tarifni podbroj 8479.89

                        84.83

                        8483.10

                        Transmisijska vratila (uključujući bregaste osovine i koljenasta vratila) i poluge

                        .30

                        Kućišta za ležaje, bez ugrađenih valjnih ležajeva; klizni ležajevi

                        .40

                        Zupčani prijenosi, osim zupčanika, lančanika i ostalih transmisijskih elemenata podnesenih posebno; navojna vretena s kuglicama ili valjcima; mjenjačke kutije i drugi mjenjači brzina, uključujući pretvarače momenta vrtnje

                        .50

                        Zamašnjaci, remenice i užnice, uključujući koloturnike

                        .60

                        Uključne spojke i spojke za vratila (uključujući univerzalne spojke)

                        .90

                        Zupčanici, lančanici i ostali transmisijski elementi podneseni posebno; dijelovi za proizvode iz tarifnih podbrojeva 8483.10, 8483.30, 8483.40, 8483.50 ili 8483.60

                        84.84

                        8484.10

                        Brtve od metalnih listova kombiniranih s drugim materijalom ili od dvaju ili više slojeva kovine

                        .90

                        Setovi ili sortimenti brtava, različitog sastava, pripremljeni u vrećicama, omotima ili sličnim pakiranjima

                        85.01

                        8501.20

                        Električni univerzalni izmjenični/istosmjerni motori izlazne snage ne veće od 735 W, ali ne veće od 150 kW

                        .31

                        Električni istosmjerni motori, osim onih iz tarifnog podbroja 8501.20, izlazne snage veće od 735 W, ali ne veće od 750 W; električni istosmjerni generatori izlazne snage ne veće od 750 W

                        .32

                        Električni istosmjerni motori i električni istosmjerni generatori, osim onih iz tarifnog podbroja 8501.20, izlazne snage veće od 750 W, ali ne veće od 75 kW

                        .33

                        Električni istosmjerni motori, osim onih iz tarifnog podbroja 8501.20, izlazne snage veće od 75 kW; ali ne veće od 150 kW, električni istosmjerni generatori izlazne snage veće od 75 kW, ali ne veće od 375 kW

                        .34

                        Električni istosmjerni generatori izlazne snage veće od 375 kW

                        .40

                        Električni izmjenični motori, za jednofaznu struju, osim onih iz tarifnog podbroja 8501.20, izlazne snage veće od 735 W, ali ne veće od 150 kW

                        .51

                        Električni izmjenični motori, za višefaznu struju, osim onih iz tarifnog podbroja 8501.20, izlazne snage veće od 735 W, ali ne veće od 750 W

                        .52

                        Električni izmjenični motori, za višefaznu struju, osim onih iz tarifnog podbroja 8501.20, izlazne snage veće od 750 W, ali ne veće od 75 kW

                        .53

                        Električni izmjenični motori, za višefaznu struju, osim onih iz tarifnog podbroja 8501.20, izlazne snage veće od 75 kW, ali ne veće od 150 kW

                        .61

                        Električni izmjenični generatori (alternatori) izlazne snage ne veće od 75 kVA

                        .62

                        Električni izmjenični generatori (alternatori) izlazne snage veće od 75 kVA, ali ne veće od 375 kVA

                        .63

                        Električni izmjenični generatori (alternatori) izlazne snage veće od 375 kVA, ali ne veće od 750 kVA

                        85.02

                        8502.11

                        Električni generatorski agregati s klipnim motorima s unutarnjim izgaranjem na paljenje pomoću kompresije (dizelskim ili poludizelskim motorima), izlazne snage ne veće od 75 kVA

                        .12

                        Električni generatorski agregati s klipnim motorima s unutarnjim izgaranjem na paljenje pomoću kompresije (dizelskim ili poludizelskim motorima), izlazne snage veće od 75 kVA, ali ne veće od 375 kVA

                        .13

                        Električni generatorski agregati s klipnim motorima s unutarnjim izgaranjem na paljenje pomoću kompresije (dizelskim ili poludizelskim motorima), izlazne snage veće od 375 kVA

                        .20

                        Električni generatorski agregati s klipnim motorima s unutarnjim izgaranjem na paljenje pomoću svjećica

                        .31

                        Ostali električni generatorski agregati pogonjeni vjetrom

                        .39

                        Ostali električni generatorski agregati, osim onih iz tarifnog podbroja 8502.31

                        .40

                        Električni rotacijski pretvarači (konvertori)

                        85.04

                        8504.10

                        Balasti za žarulje ili cijevi s izbijanjem

                        .31

                        Električni transformatori, osim transformatora s tekućim dielektrikom snage ne veće od 1 kVA

                        .32

                        Električni transformatori, osim transformatora s tekućim dielektrikom snage veće od 1 kVA, ali ne veće od 16 kVA

                        .33

                        Električni transformatori, osim transformatora s tekućim dielektrikom snage veće od 16 kVA, ali ne veće od 500 kVA

                        .40

                        Električni statički pretvarači

                        .50

                        Električne indukcijske zavojnice, osim balasta za žarulje ili cijevi s izbijanjem

                        85.07

                        8507.10

                        Električni akumulatori, olovni, za pokretanje klipnih motora

                        .20

                        Ostali električni akumulatori, olovni

                        .30

                        Električni akumulatori, nikal-kadmijevi

                        .40

                        Električni akumulatori, nikal-željezovi

                        .80

                        Ostali električni akumulatori

                        .90

                        Dijelovi za električne akumulatore

                        85.11

                        8511.10

                        Svjećice

                        .20

                        Magneti za paljenje; dinamo magneti; magnetni zamašnjaci za paljenje

                        .30

                        Razvodnici; svitci za paljenje

                        .40

                        Elektropokretači i elektropokretači-generatori dvostruke namjene

                        .50

                        Ostali električni generatori vrste koja se upotrebljava za motore s unutarnjim izgaranjem na paljenje pomoću svjećice ili kompresije

                        .80

                        Ostala električna oprema za paljenje ili pokretanje vrste koja se upotrebljava za motore ili zajedno s motorima s unutarnjim izgaranjem na paljenje pomoću svjećice ili kompresije i regleri vrste koja se upotrebljava zajedno s takvim motorima

                        85.16

                        8516.80

                        Električni otpornici za grijanje ugrađeni u obično izolirano kućište, s električnim priključcima, koji se koriste za odmrzavanje ili odleđivanje

                        85.17

                        8517.12

                        Telefoni za mobilne radiotelefonske mreže ili druge bežične mreže

                        .61

                        Bazne stanice za radiotelegrafiju ili radiotelefoniju

                        .62

                        Aparati za prijem ili prijenos (transmisiju) radiotelegrafije ili radiotelefonije, osim onih iz tarifnog podbroja 8517.61

                        .69

                        Aparati za radiotelegrafiju ili radiotelefoniju, osim onih iz tarifnih podbrojeva 8517.61 i 8517.62

                        .70

                        Antene svih vrsta za aparate za radiotelefoniju ili radiotelegrafiju

                        85.18

                        8518.10

                        Mikrofoni i stalci za njih

                        .21

                        Pojedinačni zvučnici, ugrađeni u zvučničke kutije

                        .22

                        Višestruki zvučnici, ugrađeni u istu zvučničku kutiju

                        .29

                        Zvučnici koji nisu ugrađeni u zvučničke kutije

                        .30

                        Naglavne slušalice i slušalice, neovisno jesu li kombinirane s mikrofonom ili ne, te setovi koji se sastoje od mikrofona i jednog ili više zvučnika

                        .40

                        Audiofrekventna električna pojačala

                        .50

                        Setovi za električno pojačanje zvuka

                        85.19

                        8519.81

                        Aparati za snimanje zvuka kod kojih se upotrebljavaju magnetni, optički ili poluvodički mediji, u koje nije ugrađen uređaj za reprodukciju zvuka

                        .89

                        Aparati za snimanje zvuka kod kojih se ne upotrebljavaju magnetni, optički ili poluvodički mediji, u koje nije ugrađen uređaj za reprodukciju zvuka

                        85.21

                        8521.10

                        Aparati za snimanje ili reprodukciju slike, neovisno sadrže li videoprijamnik ili ne, s magnetnom vrpcom

                        85.22

                        8522.90

                        Sklopovi ili podsklopovi koji se sastoje od dvaju ili više međusobno pričvršćenih ili sastavljenih dijelova ili komada, za aparate za snimanje zvuka kod kojih se upotrebljavaju magnetni, optički ili poluvodički mediji, u koje nije ugrađen uređaj za reprodukciju zvuka, razvrstani u tarifni podbroj 8519.81 i ostali aparati za snimanje u koje nije ugrađen uređaj za reprodukciju zvuka

                        85.26

                        8526.10

                        Radari

                        .91

                        Radionavigacijski uređaji

                        .92

                        Uređaji za radio-daljinsko upravljanje

                        85.28

                        8528.41

                        Monitori s katodnom cijevi, vrste koja se upotrebljava isključivo ili uglavnom u sustavima za automatsku obradu podataka iz tarifnog broja 8471

                        .51

                        Ostali monitori vrste koja se upotrebljava isključivo ili uglavnom u sustavima za automatsku obradu podataka iz tarifnog broja 8471

                        .61

                        Projektori vrste koja se upotrebljava isključivo ili uglavnom u sustavima za automatsku obradu podataka iz tarifnog broja 8471

                        85.29

                        8529.10

                        Antene svih vrsta pogodne za upotrebu isključivo ili uglavnom s aparatima iz tarifnog broja 85.26

                        .90

                        Sklopovi ili podsklopovi aparata iz tarifnog broja 8526, sastavljeni od dvaju ili više međusobno pričvršćenih ili sastavljenih dijelova ili komada

                        85.31

                        8531.10

                        Dojavnici provale ili požara i slični aparati

                        8531.20

                        Indikatorske ploče s ugrađenim uređajima s tekućim kristalima (LCD) ili svjetlećim (LED) diodama

                        .80

                        Električni aparati za zvučnu ili vizualnu signalizaciju, osim onih iz tarifnog podbroja 8531.10 ili 8531.20

                        85.36

                        8536.70

                        Plastični konektori za optička vlakna, snopove optičkih vlakana ili optičke kablove

                        85.39

                        8539.10

                        Zatvoreni reflektorski ulošci s ugrađenim žaruljama

                        85.43

                        8543.70

                        Registratori leta, električni sinkronizatori i transduseri, uređaji za odmrzavanje i odmagljivanje s električnim otpornicima za zrakoplove

                        .90

                        Sklopovi ili podsklopovi aparata za registratore leta, sastavljeni od dvaju ili više međusobno pričvršćenih ili sastavljenih dijelova ili komada

                        85.44

                        8544.30

                        Setovi vodiča za paljenje i ostali setovi vodiča, vrste koja se upotrebljava u zrakoplovima

                        88.01

                        8801.00

                        Baloni i upravljivi baloni (cepelini); jedrilice, pilotirani zmajevi i ostale letjelice bez pogona

                        88.02

                        8802.11

                        Helikopteri prazne mase ne veće od 2 000 kg

                        .12

                        Helikopteri prazne mase veće od 2 000 kg

                        .20

                        Zrakoplovi i ostale letjelice s pogonom, prazne mase ne veće od 2 000 kg

                        .30

                        Zrakoplovi i ostale letjelice s pogonom, prazne mase veće od 2 000 kg, ali ne veće od 15 000 kg

                        .40

                        Zrakoplovi i ostale letjelice s pogonom, prazne mase veće od 15 000 kg

                        88.03

                        8803.10

                        Propeleri i rotori te njihovi dijelovi

                        .20

                        Stajni trapovi i njihovi dijelovi

                        .30

                        Dijelovi za zrakoplove ili helikoptere, osim onih iz tarifnog podbroja 8803.10 ili 8803.20

                        .90

                        Ostali dijelovi za proizvode iz tarifnog broja 88.01 ili 88.02

                        88.05

                        8805.29

                        Zemaljski trenažeri letenja i njihovi dijelovi, osim simulatora zračnih borbi i njihovih dijelova iz tarifnog podbroja 8805.21

                        90.01

                        9001.90

                        Leće, prizme, zrcala i drugi optički elementi, od bilo kojeg materijala, nemontirani, osim tih optičkih neobrađenih elemenata od stakla

                        90.02

                        9002.90

                        Leće, prizme, zrcala i drugi optički elementi, osim leća objektiva i filtra, od bilo kojeg materijala, montirani, koji predstavljaju dijelove ili pribor instrumenata ili aparata, osim tih optičkih neobrađenih elemenata od stakla

                        90.14

                        9014.10

                        Kompasi

                        .20

                        Instrumenti i aparati za aeronautičku ili svemirsku navigaciju (osim kompasa)

                        .90

                        Dijelovi i pribor za kompase i instrumente i aparate za aeronautičku (osim kompasa)

                        90.20

                        9020.00

                        Dišni aparati i plinske maske, osim zaštitnih maski koje nemaju mehaničkih dijelova niti izmjenjive filtre i osim njihovih dijelova

                        90.25

                        9025.11

                        Termometri i pirometri, punjeni tekućinom, za izravno očitavanje, nekombinirani s drugim instrumentima

                        .19

                        Ostali termometri i pirometri, nekombinirani s drugim instrumentima

                        .80

                        Ostali instrumenti iz tarifnog broja 90.25

                        .90

                        Dijelovi i pribor za tarifne podbrojeve 9025.11, 9025.19 ili 9025.80

                        90.26

                        9026.10

                        Instrumenti i aparati za mjerenje ili kontrolu protoka ili razine tekućina

                        .20

                        Instrumenti i aparati za mjerenje ili kontrolu pritiska tekućina ili plinova

                        .80

                        Instrumenti i aparati za mjerenje ili kontrolu promjenjivih veličina tekućina ili plinova, osim instrumenata i aparata iz tarifnog podbroja 9026.10 ili 9026.20

                        .90

                        Dijelovi za instrumente i aparate iz tarifnih podbrojeva 9026.10, 9026.20 ili 9026.80

                        90.29

                        9029.10

                        Brojila okretaja, električna ili elektronička

                        .20

                        Mjerači brzine i tahometri

                        .90

                        Dijelovi i pribor za brojila okretaja, mjerače brzine i tahometre

                        90.30

                        9030.10

                        Instrumenti i aparati za mjerenje ili otkrivanje ionizirajućih zračenja

                        .20

                        Osciloskopi i oscilografi

                        .31

                        Multimetri za mjerenje ili kontrolu napona, jakosti struje, otpora ili snage, bez uređaja za bilježenje

                        .32

                        Multimetri za mjerenje ili kontrolu napona, jakosti struje, otpora ili snage, s uređajem za bilježenje

                        .33

                        Instrumenti i aparati, osim onih iz tarifnih podbrojeva 9030.10, 9030.20 ili 9030.31, za mjerenje ili kontrolu napona, jakosti struje, otpora ili snage, bez uređaja za bilježenje

                        .39

                        Instrumenti i aparati, osim onih iz tarifnih podbrojeva 9030.10, 9030.20 ili 9030.32, za mjerenje ili kontrolu napona, jakosti struje, otpora ili snage, s uređajem za bilježenje

                        .40

                        Instrumenti i aparati, osim onih iz tarifnih podbrojeva 9030.10, 9030.20, 9030.32 ili 9030.39, za mjerenje ili kontrolu električnih veličina, s uređajem za bilježenje, posebno konstruirani za telekomunikacije

                        .84

                        Instrumenti i aparati, osim onih iz tarifnih podbrojeva 9030.10, 9030.20, 9030.32, 9030.39 ili 9030.40, za mjerenje ili kontrolu električnih veličina, s uređajem za bilježenje

                        .89

                        Instrumenti i aparati, osim onih iz tarifnih podbrojeva 9030.10, 9030.20, 9030.31, 9030.32, 9030.33, 9030.39, 9030.40 ili 9030.84, za mjerenje ili kontrolu električnih veličina

                        .90

                        Dijelovi i pribor za instrumente i aparate iz tarifnih podbrojeva 9030.10, 9030.20, 9030.31, 9030.32, 9030.33, 9030.39, 9030.40, 9030.84 ili 9030.89

                        90.31

                        9031.80

                        Instrumenti i aparati za mjerenje i kontrolu nespomenuti niti uključeni na drugom mjestu u poglavlju 90.

                        .90

                        Dijelovi i pribor za instrumente i aparate iz tarifnog podbroja 9031.80

                        90.32

                        9032.10

                        Termostati

                        .20

                        Manostati

                        .81

                        Hidraulički ili pneumatski instrumenti i aparati za automatsku regulaciju ili upravljanje

                        .89

                        Ostali instrumenti i aparati za automatsku regulaciju ili upravljanje

                        .90

                        Dijelovi i pribor za instrumente i aparate za automatsku regulaciju ili upravljanje iz tarifnog broja 90.32

                        91.04

                        9104.00

                        Satovi za instrument ploče i slične vrste satova za zrakoplove

                        91.09

                        9109.19

                        Satni mehanizmi, širine ili promjera ne većeg od 50 mm, potpuni i sastavljeni, s napajanjem iz baterije, akumulatora ili električne mreže, osim budilica

                        .90

                        Satni mehanizmi, širine ili promjera ne većeg od 50 mm, potpuni i sastavljeni, osim s napajanjem iz baterije, akumulatora ili električne mreže, osim budilica

                        94.01

                        9401.10

                        Sjedala, osim sjedala presvučenih kožom

                        94.03

                        9403.20

                        Metalno pokućstvo, osim sjedala

                        .70

                        Pokućstvo od plastične mase

                        94.05

                        9405.10

                        Električna stropna ili zidna rasvjetna tijela, od obične kovine ili plastične mase

                        .60

                        Osvijetljeni znakovi, osvijetljene pločice s imenima i slično, od obične kovine ili plastične mase

                        .92

                        Dijelovi za proizvode iz tarifnog podbroja 9405.10 ili 9405.60, od plastične mase

                        .99

                        Dijelovi za proizvode iz tarifnog podbroja 9405.10 ili 9405.60, od obične kovine

               __________

                     (1)
                  Za potrebe članka 1. 1. ovog Sporazuma smatra se da su „zemaljski simulatori letenja” zemaljski trenažeri letenja kako je predviđeno u tarifnom podbroju 8805.29 Harmoniziranog sustava.